
Comunicat de presă
„PNRR: Fonduri pentru România modernă și reformată!”
Finalizarea proiectului de investiții 
Universitatea de Medicină, Farmacie, Științe și Tehnologie „George Emil Palade” din Târgu Mureș anunță finalizarea, la data de 31 august 2026, a proiectului „Modernizare săli de lectură și spații de recreere – Centrul StudX”, având ca director de proiect pe Prof. univ. dr. Daniel Ștefan. 
Proiectul a fost finanțat în cadrul apelului „Modernizarea infrastructurii universitare pentru un spațiu academic echitabil” prin PNRR, Pilonul VI. Politici pentru noua generație, Componenta C15: Educație, Investiția 17. Asigurarea infrastructurii universitare – construcții noi (cămine, cantine, spații de recreere).
Beneficiar: Universitatea de Medicină, Farmacie, Științe și Tehnologie „George Emil Palade” din Târgu Mureș
Cod e-PNRR 1978173802
Contract de finanțare nr. 11372/05.07.2024
Perioada de implementare: 5 iulie 2024 – 31 august 2026
Valoarea totală a proiectului: 26.523.555,61 lei
Valoare eligibilă nerambursabilă din PNRR: 9.325.477,00 lei și TVA aferentă: 1.771.840,63 lei 
Obiectivul general al proiectului l-a reprezentat dezvoltarea rezilienței campusului universitar al UMFST G.E. Palade Târgu Mureș, prin asigurarea dimensiunii sociale și incluzive a învățământului superior, prin intermediul unei infrastructuri universitare adecvate. În acest scop, au fost realizate investiții care au asigurat modernizarea spațiilor de lectură și de petrecere a timpului liber, dedicate cu precădere studenților proveniți din medii socio-economice defavorizate, studenților cu dizabilități, aparținând minorităților etnice sau proveniți din familii monoparentale.
Obiectivele specifice ale proiectului au fost modernizarea sălilor de lectură și a spațiilor de recreere din cadrul Centrului StudX, în conformitate cu standardele de siguranță și calitate în construcții; asigurarea performanței energetice a clădirii Centrului StudX; dotarea și operaționalizarea sălilor de lectură și a spațiilor de recreere din cadrul Centrului StudX.
Impactul proiectului
Prin implementarea acestui proiect, UMFST și-a reafirmat angajamentul de a investi în infrastructură educațională de calitate și de a dezvolta un campus universitar capabil să răspundă provocărilor viitorului. Centrul StudX a devenit un spațiu dedicat învățării, colaborării și inovării, oferind studenților resursele și cadrul necesare pentru dezvoltarea lor academică și personală. 

Adresa UMFST: Târgu Mureș, str. Gh. Marinescu, nr. 38, 540142, județul Mureș, România

